**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.12.2018, ora 08.00 – 03.12.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.12.2018, ora 7.00**

**RÂURI**

**Debitele au fost, în general, staţionare,** exceptând râurile din bazinele Vişeu, Iza, Tur, Someş, Crasna, Barcău, Crişuri, Mureş, Siret şi bazinul inferior al Jiului, unde au fost în scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele Suceava, Moldova, pe cele din Dobrogea şi mai mici (10-30% din mediile multianuale lunare) pe râurile din bazinele hidrografice: Iza, Tur, Crasna, Barcău, Crișul Negru, Bârlad, unii afluenți ai Someșului (Sălăuța, Șieu, Ilișua, Lonea, Fizeș, Lăpuș), unii afluenți ai Crișului Alb (Bănești, Sighișoara, Cigher), unii afluenţi ai Mureșului (Comlod, Secaș, Râul Mare), Moravița, bazinul mijlociu și inferior al Oltului și bazinele superioare ale Argeșului și Ialomiței.

Formaţiunile de gheaţă existente s-au menţinut fără modificări importante.

Predomină podul de gheață pe râurile din bazinele hidrografice: Iza, Someșul Superior, Oltul superior, Bârlad și Jijia.

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi în scădere,** exceptând râurile din sudul, sud-vestul şi estul țării unde vor fi staționare.

Formaţiunile de gheaţă (gheaţă la mal, năboi, pod de gheaţă) existente pe majoritatea râurilor din țară se vor menţine menţine fără modificări importante.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 02-03.12.2018 **a fost în creştere, având valoarea de 3300 m3/s**, sub media multianuală a lunii **decembrie (5200 m3/s).**

În aval de Porţile de Fier debitele au fost în creștere pe sectorul Gruia – Galaţi și relativ staționare pe sectorul Isaccea – Tulcea.

**Debitul la intrarea în ţară** (secţiunea Baziaş) **va fi** **în creştere (3400 m3/s).**

În aval de Porţile de Fier debitele vor fi în creştere.

**2.** **Situaţia meteorologică în intervalul 02.12.2018, ora 08.00 –03.12.2018, ora 06.00**

**În ţară,** vremea a fost rece, chiar deosebit de rece în zonele joase din sudul și estul țării, geroasă dimineața în Transilvania, Moldova, Muntenia și Oltenia și pe arii mai restrânse și noaptea. Excepție au făcut regiunile vestice, precum și zonele de munte, unde temperatura a crescut semnificativ față de ziua precedentă, astfel valorile termice s-au situat în jurul mediilor multianuale. Cerul a fost mai mult senin în prima parte a zilei, dar a început să se înnoreze treptat după orele prânzului în vest, nord-vest și parțial în centru. Spre sfârșitul intervalului în Crișana, izolat a plouat slab. Vântul a suflat slab și moderat, cu unele intensificări pe crestele montane. Stratul de zăpadă s-a menținut local în estul și sudul teritoriului, precum și la munte, iar la ora 20 măsura până la 21 cm în zona montană (Ceahlău Toaca), 19 cm în Moldova (Suceava), 12 cm în Oltenia (Bechet), 12 cm în Muntenia (Zimnicea) și 4 cm în Dobrogea (Medgidia). Temperaturile maxime au fost cuprinse între -8 grade la Dărăbani și 10 grade la Reșița, iar la ora 06.00 se înregistrau temperaturi cuprinse între -14 grade la Miercurea Ciuc și Joseni și 7 grade la Reșița, Dumbrăvița de Codru, Oravița și Chișineu Criș. A fost ceață asociată cu depunere de chiciură în sudul Olteniei și al Munteniei, iar noaptea și în Dobrogea și sudul Moldovei.

**Observaţie:** *De ieri dimineața de la ora 06.00 au fost în vigoare 19 atenționări cod galben pentru fenomene meteorologice periculoase imediate, privind vizibilitatea redusă din cauza ceții, 10 emise de CNPM București pentru Muntenia, 8 emise de SRPV Craiova pentru și 1 emisă de SRPV Constanța.*

**La Bucureşti,** vremea a fost deosebit de rece, geroasă dimineața și noaptea în zona preorășenească. Cerul a fost senin, iar vântul a suflat slab până la moderat. Temperatura maximă a fost de 0 grade la Filaret, 1 grad la Afumați și 2 grade la Băneasa, iar la ora 06.00 se înregistrau -11 grade la Băneasa, -8 grade la Afumați și -7 grade la Filaret.

**3. Prognoza meteorologică în intervalul 03.12.2018, ora 08.00 –04.12.2018, ora 08.00**

**În ţară,** vremea va continua să se încălzească, dar în zonele joase din sudul și estul țării se va menține rece pentru această dată. Maximele vor fi cuprinse, în general, între -3 și 11 grade, cele mai coborâte valori urmând a se înregistra în Lunca Dunării, în condiții de nebulozitate și ceață persistentă, iar minimele se vor situa între -8 și 6 grade. În vest, centru și nord vor fi înnorări și local va ploua, mai ales în partea a doua a intervalului, iar în celelalte regiuni cerul va fi variabil, cu nebulozitate de tip stratiform și ceață în zonele joase, în special dimineața și noaptea. Pe crestele montane se vor semnala precipitații mixte. Izolat vor fi condiții de polei. Vântul va sufla slab până la moderat, cu unele intensificări în zona înaltă de munte.

**La Bucureşti,** vremea va fi rece pentru această dată. Cerul va fi variabil, dar mai ales în primele ore ale zilei și noaptea va fi ceață sau nebulozitate joasă stratiformă. Vântul va sufla slab până la moderat. Temperatura maximă se va situa în jurul valorii de 2 grade, iar minima de -7...-5 grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 28.11.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Dâmboviţa** informează telefonic despre **izbucnirea unui incendiu la societatea ELSID SA (producător de electrozi siderurgici), din localitatea Titu, jud. Dâmboviţa, în seara zilei de 02.12.2018. A ars un perete izolator exterior, de policarbonat, de la o hală de producţie, pe o suprafaţă de circa 250 mp**. Incendiul a fost lichidat prin intervenţia pompierilor ISU. Nu se cunoaşte cauza incendiului. Nu sunt victime.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 01.12.2018 - 02.12.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE